*****

ΚΑΝΟΝΙΣΜΟΣ (ΕΟΚ) αριθ. 3056/84 ΤΗΣ ΕΠΙΤΡΟΠΗΣ

της 29ης Οκτωβρίου 1984

περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων (κατηγορίας 29) καταγωγής Ταϋλάνδης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία με τον κανονισμό (ΕΟΚ) αριθ. 3762/83 (2), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο κλωστοϋφαντουργικών προϊόντων (κατηγορίας 29) καταγωγής Ταϋλάνδης, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·

ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στην Ταϋλάνδη στις 17 Ιουλίου 1984 αίτηση διαβουλεύσεων·

ότι, εν αναμονή του αποτελέσματος των διαβουλεύσεων, οι εισαγωγές στο Ηνωμένο Βασίλειο υπήχθησαν σε προσωρινό ποσοτικό όριο για την περίοδο από 17 Ιουλίου έως 16 Οκτωβρίου 1984, με τον κανονισμό (ΕΟΚ) αριθ. 2117/84 της Επιτροπής της 20ής Ιουλίου 1984 (3)·

ότι, ως αποτέλεσμα των διαβουλεύσεων που διεξήχθησαν στις 15 Οκτωβρίου 1984, συμφωνήθηκε να υπαχθούν τα εν λόγω προϊόντα σε ποσοτικό περιορισμό για τα έτη 1984 μέχρι 1986·

ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·

ότι τα εν λόγω προϊόντα, τα οποία έχουν εξαχθεί από την Ταϋλάνδη μεταξύ της 1ης Ιανουαρίου 1984 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για το 1984·

ότι το ποσοτικό αυτό όριο δεν εμποδίζει την εισαγωγή προϊόντων που καλύπτονται απ' αυτό και που απεστάλησαν από την Ταϋλάνδη είτε προ της ενάρξεως ισχύος του κανονισμού (ΕΟΚ) αριθ. 2117/84 είτε μεταξύ 17 Οκτωβρίου 1984 και της ημερομηνίας ενάρξεως ισχύος του παρόντος·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στο Ηνωμένο Βασίλειο των προϊόντων καταγωγής Ταϋλάνδης, της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ταϋλάνδη προς το Ηνωμένο Βασίλειο προ της ημερομηνίας ενάρξεως ισχύος του κανονισμού (ΕΟΚ) αριθ. 2117/84, καθώς και κατά την περίοδο μεταξύ 17 Οκτωβρίου 1984 και της ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά τις εν λόγω περιόδους.

2. Οι εισαγωγές των προϊόντων που αναφέρονται στο άρθρο 1 και που αποστέλλονται από την Ταϋλάνδη προς το Ηνωμένο Βασίλειο κατά την περίοδο ισχύος του κανονισμού (ΕΟΚ) αριθ. 2117/84, καθώς και μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.

3. Όλες οι ποσότητες των προϊόντων που αναφέρονται στο άρθρο 1 και που αποστέλλονται από την Ταϋλάνδη στο Ηνωμένο Βασίλειο από την 1η Ιανουαρίου 1984 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία έχουν ήδη αποσταλεί από την Ταϋλάνδη πριν από την ημερομηνία ενάρξεως ισχύος του κανονισμού (ΕΟΚ) αριθ. 2117/84, καθώς και κατά την περίοδο μεταξύ 17 Οκτωβίου 1984 και της ενάρξεως ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Οκτωβρίου 1984.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 374 της 31. 12. 1982, σ. 106.

(2) ΕΕ αριθ. L 380 της 31. 12. 1983, σ. 1.

(3) ΕΕ αριθ. L 195 της 25. 7. 1984, σ. 28.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1984)

// Περιγραφή εμπορευμάτων

// Τρίτες

χώρες

// Κράτη

μέλη

// Μονάδες // Ποσοτικά όρια από

1 Ιανουαρίου

έως 31 Δεκεμβρίου // // // // // // // // // 29 // 61.02

Β ΙΙ ε) 3 αα)

ββ)

γγ)

//

61.02-42, 43, 44 // Εξωτερικά ενδύματα γυναικών, κορασίδων και μικρών παιδίων:

Β. Έτερα:

Ταγιέρ υφασμένα (συμπεριλαμβανομένων των συνόλων τα οποία αποτελούνται εκ δύο ή τριών τεμαχίων και τα οποία παραγγέλλονται, συσκευάζονται, μεταφέρονται και συνήθως πωλούνται μαζί), δια γυναίκας, κορασίδας και μικρά παιδία (έτερα των βρεφών), εξ ερίου, βάμβακος, ή συνθετικών ή τεχνητών υφαντικών ινών, εξαιρέσει των ενδυμάτων του σκι // Ταϋλάνδη // Ηνωμένο

Βασίλειο // 1 000

τεμάχια // 1984: 152

1985: 160

1986: 168 // // // // // // // //